***ПОПУСТИ***

Висина месечног закупа за пословни простор умањује се по основу положаја (пасаж, спрат, подрум, таван):

* Пословни простори у пасажу – улаз из дворишта без уличног излога и пословни простори на спрату – који нису саставни део пословног простора у приземљу истог објекта (у шта се не убрајају пословни простори у уређено пословно – техничкој згради) остварују попуст у висини од 25% у односу на редовну висину месечнг закупа,
* Пословни простори у подрумском и таванском делу објекта, који нису посебно адаптирани остварују попуст од 50% у односу на редовну висину месечног закупа

Висина месечног закупа за пословни простор умањује се по основу површине пословног простора:

* Пословни простори величине 20 – 50м2 остварују попуст у износу од 5% у односу на редовну висину месечног закупа,
* Пословни простори величине 50 – 100м2 остварују попуст у износу од 10% у односу на редовну висину месечног закупа,
* Пословни простори величине 100м2 и више,остварују попуст у износу од 15% у односу на редовну висину месечног закупа.

Удружењима грађана, политичким партијама, спортским клубовима, хуманитарним организацијама и слично, висина месечног закупа пословног простора у поступку непосредне погодбе износи 20% од процењене тржишне вредности и на њих се додатно умањење висине месечног закупа пословног простора по основу положаја не односи.

Висина месечног закупа гаражних простора рачуна се на начин да се вредност бода умањује за 80%.

Додатна умањења висине месечног закупа остварују Закупци који су кроз инвестиционо одржавање, уз сагласност Градског већа, у пословни простор уложили сопствена средства. Умањење је по правилу 50% од висине месечног закупа, уз могућност попуста у већој мери и односи се на временски период који одговара висини уложених средстава.